paragraph_text: Ima galerijski i rezidencijalni prostor. Nalazi se na trima etažama. Informacijsko mjesto je u prizemlju, kongresna je dvorana na prvome katu, a na drugome je katu za stanovanje i rad istraživača, znanstvenika ili umjetnika koji će boraviti i raditi ovdje. U kući fresaka održavat će se međunarodne likovne kolonije, radionice na temu fresko slikarstva, izložba radova, znanstveno-stručni skupovi iz područja zidnog slikarstva, predavanja na temu restauracije i dr. Svečano je otvorena petak 26. lipnja 2015. godine.